ai4bharat/Pralekha huggingface dataset:
স্বরাষ্ট্র মন্ত্রক
চিকিৎসাকর্মী ও প্যারামেডিক্যাল স্টাফের নির্বিঘ্নে যাতায়াত সুনিশ্চিত করা, সমস্ত বেসরকারি ক্লিনিক, নার্সিংহোম ও পরীক্ষাগার পুনরায় খোলা এবং কোভিড ও কোভিড বহির্ভূত জরুরী পরিস্থিতি মোকাবিলার জন্য রাজ্যগুলিকে স্বরাষ্ট্রমন্ত্রকের নির্দেশ
নতুন দিল্লি, ১১ মে, ২০২০
দেশের কয়েকটি রাজ্য ও কেন্দ্রশাসিত আঞ্চলে চিকিৎসা কর্মী ও প্যারামেডিক্যাল স্টাফের যাতায়াতের ওপর যে নিষেধাজ্ঞা জারি করা হচ্ছে তার প্রেক্ষিতে ক্যাবিনেট সচিব রবিবার ভিডিও কনফারেন্সে এক বৈঠকে বিষয়টি নিয়ে আলোচনা করেন।
ক্যাবিনেট সচিবের এই বৈঠকের প্রেক্ষিতে, কেন্দ্রীয় স্বরাষ্ট্রমন্ত্রক সমস্ত রাজ্য ও কেন্দ্রশাসিত অঞ্চলকে লিখিত ভাবে জনিয়েছে যে, জনস্বাস্থ্যগত প্রয়োজনীয়তা মেটাতে এবং মানুষের জীবন রক্ষার জন্য চিকিৎসার কাজের সঙ্গ যুক্ত সকলে যাতে নির্বিঘ্নে যাতায়াত করতে পারেন তা সুনিশ্চিত করতে উপযুক্ত ব্যবস্থা গ্রহণ করতে হবে। চিকিৎসা কর্মীদের যাতায়াতে যে কোন ধরনের বাধা-বিপত্তি কোভিড এবং কোভিড বহির্ভূত চিকিৎসা পরিষেবা প্রদানের ক্ষেত্রে বাধা হয়ে উঠতে পারে।
সমস্ত রাজ্য ও কেন্দ্রশাসিত প্রশাসনকে এক চিঠিতে মন্ত্রকের পক্ষ থেকে এক নির্দেশে বলা হয়েছে চিকিৎসক, নার্স, প্যারামেডিক্যাল স্টাফ এবং অ্যাম্বুলেন্সের সুষ্ঠু যাতায়াত সুনিশ্চিত করতে হবে। এই ব্যবস্থা গ্রহণ করা হলে কোভিড ও কোভিড বহির্ভূত রোগীদের মধ্যে চিকিৎসা পরিষেবা আরও সহজে পৌঁছে দেওয়া যাবে। ওই চিঠিতে আরও বলা হয়েছে, চিকিৎসা কর্মীদের আন্তঃরাজ্য যাতায়াতেও যে কোন রকম বাধা-বিপত্তি দূর করতে রাজ্য ও কেন্দ্রশাসিত অঞ্চলগুলিকে প্রয়োজনীয় ব্যবস্থা নিতে হবে।
মন্ত্রকের পক্ষ থেকে জোর দিয়ে বলা হয়েছে, সমস্ত বেসরকারি ক্লিনিক, নার্সিংহোম ও নমুনা পরীক্ষাগার খোলার অনুমতি দিতে হবে। এর ফলে, হাসপাতালগুলির ওপর থেকে কোভিড ও কোভিড বহির্ভূত চিকিৎসা পরিষেবার ওপর বোঝা কিছুটা লাঘব হবে।
(CG/BD/AS
রেলমন্ত্রক
বেআইনি জলের বোতল ধরতে আরপিএফ – এর অভিযান
নয়াদিল্লি, ১১ জুলাই, ২০১৯
প্রবল গরমের সময় পানীয় জলের খুব চাহিদা বাড়ে। স্কুল বন্ধ থাকায় এবং উৎসব ও বিয়ের মরশুম হওয়ায় রেলযাত্রীর সংখ্যা বাড়ে। সেই সঙ্গে বাড়ে পানীয় জলের চাহিদা।
রেল চত্বরে বেআইনি বোতলজাত পানীয় জল রুখতে ৮ই ও ৯ই জুলাই আরপিএফ – এর ডিজি’র নির্দেশে সারা দেশ জুড়ে অপারেশন থার্স্ট অভিযান শুরু হ’ল। রেল বোর্ডের তরফে সব অঞ্চলের মুখ্য নিরাপত্তা আয়ুক্ত’কে এই বেআইনি কার্যকলাপের বিরুদ্ধে অভিযান চালাতে বলা হ’ল সবকটি বড় বড় রেল স্টেশনে।
অভিযানে ধরা পড়ল ১ হাজার ৩৭১ জন। রেলওয়ে আইনে ১৪৪ ও ১৫৩ ধারায় ব্যবস্থা নেওয় আহ’ল তাঁদের বিরুদ্ধে। ৬৯ হাজার ২৯৪টি জাল বোতলের জল বাজেয়াপ্ত করা হ’ল। দোষীদের কাছ থেকে জরিমানা বাবদ আদায় করা হ’ল ৬ লক্ষ ৮০ হাজার ৮৫৫ টাকা। ৪ জন প্যান্ট্রিকার ম্যানেজারও এই বেআইনি বোতলের জল বিক্রিতে যুক্ত থাকায় গ্রেপ্তার করা হয় তাঁদের। অনেক প্ল্যাটফর্মেই দেখা যায় বিক্রি হচ্ছে বেআইনি জলের বোতল।
এই জাল পানীয় জল চক্রের মাথাদের খুঁজতে তদন্ত শুরু হয়েছে। দোষীদের খুঁজে পাওয়া গেলে ব্যবস্থা নেওয়া হবে নিয়ম মতো। বিশেষ অভিযানেই অভিযান সীমাবদ্ধ থাকবে না, পাশাপাশি চলবে নিয়মিত নজরদারি।
CG/AP/SB
(Visitor Counter : 102
প্রধানমন্ত্রীরদপ্তর
প্রধানমন্ত্রী ৭ই সেপ্টেম্বর মুম্বাই ও ঔরঙ্গাবাদ সফর করবেন
নয়াদিল্লি, ০৬ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী আগামীকাল শনিবার  মহারাষ্ট্রের মুম্বাই ও ঔরঙ্গাবাদ সফর করবেন।
মুম্বাইয়ে প্রধানমন্ত্রী তিনটি মেট্রো লাইনের শিলান্যাস করবেন। নতুন এই তিনটি লাইনের ফলে মুম্বাইয়ের মেট্রো নেটওয়ার্কে পরিষেবা আরও ৪২ কিলোমিটার দীর্ঘায়িত হবে। মেট্রোর নতুন এই তিনটি করিডর হ’ল – ৯.২ কিলোমিটার দীর্ঘ গাইমুখ থেকে শিবাজীচক  মেট্রো – ১০ করিডর, ১২.৭ কিলোমিটার দীর্ঘ ওয়াডলা থেকে ছত্রপতি শিবাজী মহারাজ টার্মিনাস মেট্রো – ১১ করিডর এবং ২০.৭ কিলোমিটার দীর্ঘ কল্যাণ থেকে তালোজা মেট্রো – ১২ করিডর।
প্রধানমন্ত্রী মুম্বাইয়ে এক অত্যাধুনিক মেট্রো ভবনের শিলান্যাস করবেন। ৩২তল বিশিষ্ট এই মেট্রো ভবন থেকে ৩৪০ কিলোমিটার দীর্ঘ ১৪টি মেট্রো লাইনে ট্রেন পরিষেবা নিয়ন্ত্রণ করা হবে।
প্রধানমন্ত্রী কান্দিভালি ইস্টে বান্ডোংরি মেট্রো স্টেশনের উদ্বোধন করবেন।
মেক ইন ইন্ডিয়া কর্মসূচির আওতায় নির্মিত অত্যাধুনিক মানের প্রথম মেট্রো কামরাটির উদ্বোধন করবেন। এছাড়াও, তিনি মহামুম্বাই মেট্রোর ব্র্যান্ড ভিশন ডক্যুমেন্ট আনুষ্ঠানিক প্রকাশ করবেন।
ঔরঙ্গাবাদে প্রধানমন্ত্রী মহারাষ্ট্র রাজ্য গ্রামীণ জীবন জীবিকা মিশন আয়োজিত স্বনির্ভর গোষ্ঠীগুলির আর্থিক দিক থেকে সাবলম্বী মহিলাদের নিয়ে মহিলা সক্ষম মেলায় ভাষণ দেবেন।
এরপর, প্রধানমন্ত্রী ঔরঙ্গাবাদ বাণিজ্যিক ও প্রশাসনিক ভবনের উদ্বোধন এবং ঔরঙ্গাবাদ শহরে দিল্লি – মুম্বাই শিল্প করিডর জাতির উদ্দেশে উৎসর্গ করবেন। দিল্লি – মুম্বাই শিল্প করিডর দেশের প্রথম শিল্প করিডর। ভারত সরকার এই ধরনের করিডর নির্মাণের কথা আগেই ঘোষণা করেছিল। করিডর নির্মাণের কাজ সম্পূর্ণ হলে এখানে প্রায় ১ লক্ষ কোটি টাকার বিনিয়োগ আসবে এবং কম-বেশি ১০ লক্ষ মানুষের কর্মসংস্থানের সুযোগ সৃষ্টি হবে। এই করিডর প্রকল্পটিকে ঔরঙ্গাবাদ শিল্প শহর হিসাবে গণ্য করা হচ্ছে।
CG/BD/SB
(Visitor Counter : 91
প্রধানমন্ত্রীরদপ্তর
মন্ত্রীপরিষদের নতুন সদস্যদের প্রধানমন্ত্রীর অভিনন্দন
নতুনদিল্লি, ৭ই জুলাই, ২০২১
প্রধানমন্ত্রী শ্রী নরেন্দ্র মোদী, তাঁর যে সব সহকর্মী আজ শপথ নিয়েছেন, তাঁদের অভিনন্দন জানিয়েছেন এবং মন্ত্রীত্বের কার্যকাল খুব ভাল কাটুক, এই শুভেচ্ছাও জানিয়েছেন।
এক ট্যুইট বার্তায় প্রধানমন্ত্রী বলেছেন, “যে সব সহকর্মী আজ শপথ নিয়েছেন, আমি তাঁদের অভিনন্দন জানাই এবং মন্ত্রীত্বের কার্যকাল খুব ভাল কাটুক, এই শুভেচ্ছা রইল। মানুষের চাহিদা পূরণে আমাদের কাজ অব্যাহত থাকবে এবং আমরা শক্তিশালী ও সমৃদ্ধ ভারত গড়ে তুলব #Govt4Growth ।“
CG/CB
(
কেন্দ্রীয়মন্ত্রিসভা
ইন্দোরে মেট্রোরেল প্রকল্প রূপায়ণে কেন্দ্রীয় মন্ত্রিসভার অনুমোদন
নয়াদিল্লি, ০৩ অক্টোবর,২০১৮
প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে ইন্দোর মেট্রোরেল প্রকল্প রূপায়ণের বিষয়টি অনুমোদিত হয়েছে। ৩১.৫৫ কিলোমিটার দীর্ঘ এই রেল প্রকল্পটির ফলে ইন্দোর শহরের গুরুত্বপূর্ণ জায়গাগুলির সঙ্গে সংযোগ স্থাপিত হবে। চক্রাকার-বিশিষ্ট এই মেট্রো প্রকল্পটি বেঙ্গলি স্কোয়ার – বিজয়নগর – ভাওয়ারসালা – বিমানবন্দর – পটাশিয়া – বেঙ্গলি স্কোয়ার পর্যন্ত বিস্তৃত হবে। এই মেট্রো পরিষেবায় মোট ৩০টি স্টেশন থাকছে।
এই প্রকল্প রূপায়ণে আনুমানিক খরচ ধরা হয়েছে ৭ হাজার ৫০০ কোটি ৮০ লক্ষ টাকা। প্রকল্পটির কাজ চার বছরে সম্পূর্ণ হবে। ইন্দোর শহরে মেট্রো পরিষেবা চালু হলে সুলভে বিশ্বাসযোগ্য, নিরাপদ এবং নির্ঝঞ্ঝাট যাতায়াতের সুবিধা পাওয়া যাবে। একই সঙ্গে শহরাঞ্চলের যানজট হ্রাস পাবে। এমনকি, দুর্ঘটনা, দূষণ, যাতায়াতের সময়, জ্বালানি ব্যবহার, অসামাজিক কাজকর্ম প্রভৃতি হ্রাস পাবে। সেই সঙ্গে, শহরাঞ্চলীয় বিকাশ নিয়ন্ত্রণ করা এবং সুস্থায়ী উন্নয়ন এগিয়ে নিয়ে যাওয়াও সম্ভব হবে। ইন্দোরে এই মেট্রো প্রকল্প রূপায়ণের জন্য মধ্যপ্রদেশ মেট্রোরেল কোম্পানি নামে একটি সংস্থা গঠন করা হয়েছে। প্রকল্পের প্রাথমিক কাজকর্ম শুরু করার জন্য ইতিমধ্যেই বরাত দেওয়া হয়েছে। শীঘ্রই প্রকল্পের কাজ শুরু হবে।
CG/BD/SB…
(Visitor Counter : 100
বৈদ্যুতিন ও তথ্যপ্রযুক্তি মন্ত্রক
তথ্যপ্রযুক্তির হার্ডওয়্যারের জন্য উৎপাদন ভিত্তিক উৎসাহদায়ক প্রকল্পে কেন্দ্রীয় মন্ত্রিসভার অনুমোদন
নয়াদিল্লী, ২৪ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে তথ্যপ্রযুক্তির হার্ডওয়্যারের জন্য উৎপাদন ভিত্তিক উসাহদায়ক প্রকল্পের অনুমোদন দিয়েছে। এই কর্মসূচিতে দেশীয় উৎপাদনকারীদের উৎসাহদানের জন্য উৎপাদনের পরিমাণকে যুক্ত করা হয়েছে এবং তথ্যপ্রযুক্তির হার্ডওয়্যারে মূল্য শৃঙ্খলে এর মাধ্যমে বিনিয়োগকে উৎসাহিত করা হচ্ছে। প্রস্তাবিত এই প্রকল্পে ল্যাপটপ, ট্যাবলেট, অল ইন ওয়ান পিসি এবং সার্ভার রয়েছে।
এই প্রকল্পটি ২০১৯-২০ অর্থবর্ষকে ভিত্তিবর্ষ হিসেবে বিবেচনা করে প্রকৃত ক্রমবর্ধমান বিক্রির পরিমাণের ওপর উৎসাহদায়ক হার নির্ধারণ করবে, যার পরিমাণ ৪ থেকে ২-১ শতাংশ হবে। দেশে বিভিন্ন পণ্যের উৎপাদন এবং বৈধ সংস্থাগুলির এই উৎপাদনের ক্ষেত্রে ৪ বছরের মেয়াদকে বিবেচনা করা হবে।
এই প্রকল্পটি মূলত ৫টি বড় সংস্থা এবং ১০টি দেশীয় সংস্থার ক্ষেত্রে সুবিধাজনক হবে। এইসব সংস্থাগুলি তথ্য প্রযুক্তির হার্ডওয়্যারের সামগ্রী౼ ল্যাপটপ, ট্যাবলেট, অল ইন ওয়ান পিসি এবং সার্ভার তৈরি করে। আত্মনির্ভর ভারত অভিযানে এই সব সামগ্রী দেশে উৎপাদনে উৎসাহ দেওয়ার বিষয়টি অত্যন্ত গুরুত্বপূর্ণ। কারণ বর্তমানে এগুলি প্রচুর পরিমাণে বিদেশ থেকে আমদানি করা হয়।
আর্থিক ক্ষেত্রে যুক্ত বিভিন্ন বিষয়
এই পুরো প্রকল্পের সময়সীমা ৪ বছর। এর আর্থিক মূল্য ৭ হাজার ৩৫০ কোটি টাকা౼ এর মধ্যে উৎসাহদায়ক ক্ষেত্রে ব্যয় হবে ৭ হাজার ৩২৫ কোটি টাকা এবং প্রশাসনিক ক্ষেত্রে ব্যয় হবে ২৫ কোটি টাকা।
সুবিধা
এই প্রকল্পটি দেশে বৈদ্যুতিন সামগ্রী উৎপাদনে উৎসাহ যোগাবে। আন্তর্জাতিক মূল্য শৃঙ্খলের সঙ্গে সাযুজ্য রেখে ভারত বৈদ্যুতিন ব্যবস্থাপনার নকশা ও নির্মাণে বিশ্বে গুরুত্বপূর্ণ কেন্দ্র হয়ে উঠবে । তথ্যপ্রযুক্তির জন্য যেসব সংস্থা হার্ডওয়্যারের সামগ্রী উৎপাদন করে তারা ভারতে বিনিয়োগ করবে।
এর ফলে ১ লক্ষ ৮০ হাজার  কর্মসংস্থানের সুযোগ তৈরি হবে।
এই প্রকল্প তথ্যপ্রযুক্তির হার্ডওয়্যারের সংস্থাগুলির ২০২৫ সালের মধ্যে ২০-২৫ শতাংশ বৃদ্ধিতে সহায়তা করবে।
প্রেক্ষাপট
২০১৯ সালের বৈদ্যুতিন সামগ্রীর ওপর জাতীয় নীতি ২৫শে ফেব্রুয়ারি প্রজ্ঞাপিত হয়েছিল। ভারতকে বৈদ্যুতিন সামগ্রীর নকশা এবং উৎপাদন কেন্দ্রে পরিণত করাই যার মূল লক্ষ্য। দেশে এই শিল্পের জন্য প্রয়োজনীয় পরিবেশ গড়ে তুলতে সব রকমের সহায়তা দেওয়া হবে, যাতে সংশ্লিষ্ট সংস্থাগুলি আন্তর্জাতিক ক্ষেত্রে প্রতিযোগিতায় অংশ নিতে পারে।
২০১৯-২০ সালের হিসেবে ভারতে ৪২১ কোটি মার্কিন ডলারের ল্যাপটপ এবং ৪১ কোটি মার্কিন ডলারের ট্যাবলেট আমদানি করা হয়েছে। তথ্যপ্রযুক্তির জন্য হার্ডওয়্যার নির্মাণকারী পণ্যের বাজার সারা বিশ্বে ৬-৭টি সংস্থার নিয়ন্ত্রণে রয়েছে। এইসব সংস্থাগুলি বিশ্বের মোট বাজারের ৭০ শতাংশ নিজেদের আয়ত্বে রেখেছে। বৃহৎ অর্থনীতিকে বিশ্ব বাজারে প্রতিযোগিতায় সামিল করতে এইসব সংস্থাগুলিকে ভারতে বিনিয়োগে উৎসাহ দেওয়া হচ্ছে, যাতে ভারত তথ্যপ্রযুক্তির হার্ডওয়্যার সামগ্রীর উৎপাদনের কেন্দ্র হতে পারে।
বর্তমান আন্তর্জাতিক প্রেক্ষাপটে নির্মাণকারী প্রতিষ্ঠানগুলি তাদের উৎপাদন কেন্দ্রর পরিবর্তন করছে। একটি বাজারের ওপর নির্ভর করলে যে ঝুঁকি থাকে তার থেকে বেরিয়ে আসার জন্য সংস্থাগুলি তাদের কর্মকান্ড সম্প্রসারণে আগ্রহী।
স্বাস্থ্যওপরিবারকল্যাণমন্ত্রক
সিজিএইচএস সুফলভোগীদের জন্য স্বাস্থ্য বিমা প্রকল্প
নয়াদিল্লি, ১২ জুলাই, ২০১৯
ষষ্ঠ কেন্দ্রীয় বেতন কমিশন তার প্রতিবেদনে কেন্দ্রীয় সরকারি কর্মচারী, পেনশনভোগী এবং তাঁদের ওপর নির্ভরশীল পারিবারিক সদস্যদের জন্য স্বাস্থ্য বিমা প্রকল্প চালু করার সুপারিশ করে। স্বাস্থ্য ও পরিবার কল্যাণ মন্ত্রক স্বাস্থ্য বিমা প্রকল্পের খসড়া তৈরি করেছে। খসড়া প্রস্তাবে বহির্বিভাগে  যে সমস্ত স্বাস্থ্য পরিষেবা পাওয়া যায়, সেগুলিকে অন্তর্ভুক্ত করা হয়নি। আর্থিক বিভিন্ন দিক খতিয়ে দেখার জন্য খসড়া প্রকল্পটি ইতিমধ্যেই ব্যয় সংক্রান্ত দপ্তরের কাছে পাঠিয়ে দেওয়া হয়েছে।
লোকসভায় এক লিখিত জবাবে এই তথ্য জানিয়েছেন স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
CG/BD/SB
(Visitor Counter : 75
তথ্যওসম্প্রচারমন্ত্রক
নতুন প্রযুক্তির মাধ্যমে বিষয়বস্তুর নতুন নতুন সুযোগ গড়ে তুলতে প্রসার ভারতী সম্প্রচারের ক্ষেত্রে সংস্কার বাস্তবায়িত করছে
নয়াদিল্লী, ৯ অক্টোবর, ২০২১
বিগত কয়েক বছর ধরে আকাশবাণী এবং দূরদর্শনে সম্প্রচারের ক্ষেত্রে বেশ কিছু সংস্কার মূলক উদ্যোগ নেওয়া হয়েছে। অ্যানালগ টেরিস্ট্রিয়াল টেলিভিশন ট্রান্সমিটার -র মতো সাবেক প্রযুক্তি প্রসার ভারতী দ্রুত সরিয়ে দিচ্ছে এবং অত্যাধুনিক প্রযুক্তি ব্যবহারে উদ্যোগী হয়েছে।
এক শ্রেণীর সংবাদ মাধ্যমে ভুল সংবাদ পরিবেশনের কারণে প্রসার ভারতী স্পষ্টভাবে জানিয়েছে তারা সম্প্রচারের ক্ষেত্রে পুরনো অ্যানালগ প্রযুক্তিকে ব্যবহার করছে না। শিলচর দূরদর্শন ও কালবুর্গি দূরদর্শন কেন্দ্রের প্রসঙ্গে ভুল তথ্য প্রকাশিত হয়েছে। এই দুটি দূরদর্শন কেন্দ্র আগের মতোই অনুষ্ঠান তৈরি করবে এবং তাদের রাজ্যে দূরদর্শনের নির্ধারিত চ্যানেলে সেই অনুষ্ঠান সম্প্রচারিত হবে। ইউটিউব এবং সোস্যাল মিডিয়ায় সেই অনুষ্ঠান দেখাও যাবে। বর্তমানে শিলচর দূরদর্শনের অনুষ্ঠান ডিডি আসাম এবং কালবুর্গি দূরদর্শনের অনুষ্ঠান ডিডি চন্দনায় সম্প্রচারিত হচ্ছে।
এটিটি একটি পুরনো প্রযুক্তি। জনস্বার্থ এবং জাতীয় স্বার্থে এই প্রযুক্তিকে সরিয়ে ফেলা হচ্ছে। পরিবর্তে নতুন অত্যাধুনিক প্রযুক্তি ব্যবহার করা হচ্ছে। ফাইভ-জির মতো প্রযুক্তি ব্যবহারের ফলে বিদ্যুতের ব্যবহার কম করা সম্ভব হবে। ইতিমধ্যে ৭০ শতাংশ অ্যানালগ ট্রান্সমিটার সরিয়ে ফেলা হয়েছে। বাকি ট্রান্সমিটারগুলিকেও পর্যায়ক্রমে সরানো হবে। ২০২২এর ৩১ মার্চের মধ্যে প্রসার ভারতী সমস্ত অ্যানালগ ট্রান্সমিটার সরিয়ে ফেলবে। এর ফলে বছরে ১০০ কোটি টাকার সাশ্রয় হবে। এই ট্রান্সমিটারগুলির স্প্রেকট্রাম ব্যান্ডউইডথ হল অতি উচ্চ ফ্রিকোয়েন্সিতে ৭ মেগাহার্জ, উচ্চ ফ্রিকোয়েন্সিতে ৮ মেগাহার্জ। ২০১-১৮ অর্থবর্ষে ৩০৬, ২০১৮-১৯এ ৪৬৮, ২০১৯-২০ অর্থবর্ষে ৬টি, ২০২০-২১ অর্থবর্ষে ৪১টি এটিটি বন্ধ করে দেওয়া হয়েছে। বর্তমান অর্থবর্ষে ৪১২টি ট্রান্সমিটার বন্ধ করে দেওয়ার পরিকল্পনা করা হয়েছে। এ মাসের মধ্যে ১৫২টি এ ধরণের ট্রান্সমিটার বন্ধ করে দেওয়া হবে।
প্রসার ভারতী অত্যাধুনিক সম্প্রচারের জন্য ডিজিটাল টেরিস্ট্রিয়াল সম্প্রচারে উদ্যোগী হয়েছে। এরজন্য কানপুর আইআইটি-র সঙ্গে একটি সমঝোতাপত্র স্বাক্ষরিত হয়েছে। এর মাধ্যমে কৃত্রিম মেধা ব্যবহার করে ফাইভ-জি প্রযুক্তির সাহায্যে ডাইরেক্ট টু মোবাইল ব্রডকাস্টিং-এর মতো প্রযুক্তি ব্যবহার করা হবে। ডিডি ফ্রি ডিশ ডাইরেক্ট টু হোম পরিষেবায় ডিডি আসাম সহ দূরদর্শনের সবকটি চ্যানেল এবং বিভিন্ন বেসরকারী দেখা সম্ভব। এই চ্যানেলগুলি দেখার জন্য কোনো পয়সা লাগেনা। খোলা বাজারে ডিডি ফ্রি ডিশ ডিটিএইচ চ্যানেলের সেটটপ বক্স কিনতে হয়। এর জন্য মাত্র একবারই বিনিয়োগ করতে হয়। এর সাহায্যে ১২০টি টেলিভিশন চ্যানেল ও ৪০টির বেশি আকাশবাণীর স্যাটেলাইট রেডিও চ্যানেলের অনুষ্ঠান শ্রোতা দর্শকরা উপভোগ করতে পারেন। এইসব চ্যানেলগুলির মধ্যে শিক্ষামূলক চ্যানেলও রয়েছে।
CG/CB/NS
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ২৬ জুন, ২০২১
দেশব্যাপী টিকাকরণ অভিযানের আওতায় এখনও পর্যন্ত ৩১ কোটি ৫০ লক্ষ টিকার ডোজ দেওয়া হয়েছে
দেশে গত ২৪ ঘণ্টায় ৬১ লক্ষ ১৯ হাজার টিকাকরণ হয়েছে
দেশে গত ২৪ ঘণ্টায় নতুন করে আক্রান্তের সংখ্যা ৪৮ হাজার ৬৯৮
ভারতে সুস্পষ্টভাবে করোনায় আক্রান্তের সংখ্যা কমে ৫ লক্ষ ৯৫ হাজার ৫৬৫ হয়েছে; ৮৬ দিন পর এই সংখ্যা ৬ লক্ষের নীচে
দেশে মোট আক্রান্তের ১.৯৭ শতাংশ সুস্পষ্টভাবে করোনায় আক্রান্ত
দেশে এখনও পর্যন্ত করোনামুক্ত হয়েছেন ২ কোটি ৯১ লক্ষ ৯৩ হাজার ৮৫ জন
দেশে গত ২৪ ঘণ্টায় আরোগ্যলাভ করেছেন ৬৪ হাজার ৮১৮ জন
দৈনিক-ভিত্তিতে সুস্থতার সংখ্যা লাগাতার ৪৪ দিন দৈনিক আক্রান্তের সংখ্যার তুলনায় বেশি
জাতীয় স্তরে সুস্থতার হার বেড়ে ৯৬.৭২ শতাংশ
সাপ্তাহিক-ভিত্তিতে আক্রান্তের হার ৫ শতাংশের নীচে রয়েছে, বর্তমানে এই হার ২.৯৭ শতাংশ
দৈনিক-ভিত্তিতে আক্রান্তের হার ২.৭৯ শতাংশ, যা লাগাতার ১৯ দিন ৫ শতাংশের নীচে
নমুনা পরীক্ষা ধারাবাহিকভাবে বৃদ্ধি পেয়েছে। এখনও পর্যন্ত ৪০ কোটি ১৮ লক্ষ নমুনা পরীক্ষা হয়েছে
CG/BD/SB
(Visitor Counter : 161
অর্থমন্ত্রক
ভারত ও পেরুর মধ্যে সীমাশুল্ক ক্ষেত্রে সহযোগিতা ও পারস্পরিক সহায়তার লক্ষ্যে চুক্তি স্বাক্ষর
নয়াদিল্লি, ০৫ ডিসেম্বর, ২০১৮
ভারত ও পেরুর মধ্যে সীমাশুল্ক ক্ষেত্রে সহযোগিতা ও পারস্পরিক সহায়তার লক্ষ্যে আজ এক চুক্তি স্বাক্ষরিত হয়েছে। মুম্বাই-এ অনুষ্ঠিত বিশ্ব সীমাশুল্ক সংগঠনের নীতি কমিশনের ৮০ তম অধিবেশনের ফাঁকে দুই দেশের মধ্যে এই চুক্তি স্বাক্ষরিত হয়। ভারতের হয়ে চুক্তিপত্রে স্বাক্ষর করেন সিবিআইসি-র চেয়ারম্যান শ্রী এস রমেশ এবং সেদেশের হয়ে সীমাশুল্ক বিভাগের প্রধান শ্রী রাফায়েল গার্সিয়া। এই চুক্তির ফলে দুই দেশের সীমাশুল্ক কর্তৃপক্ষের মধ্যে সাধারণ ও গোয়েন্দা তথ্য আদান-প্রদানে এক আইনী কাঠামো গড়ে উঠবে। সেইসঙ্গে সীমাশুল্ক সংক্রান্ত আইন এবং এই আইন লঙ্ঘন তথা লঙ্ঘনকারীদের বিরুদ্ধে তদন্ত চালানো এই চুক্তির ফলে সম্ভব হয়ে উঠবে। সীমাশুল্ক সংক্রান্ত অভিযোগগুলির তদন্তের ক্ষেত্রে যাবতীয় তথ্য আদান-প্রদান এই চুক্তির ফলে আরও সহজ হয়ে উঠবে। আশা করা হচ্ছে এই চুক্তির ফলে দুই দেশের মধ্যে বাণিজ্যিক সুযোগ-সুবিধা বাড়বে এবং পণ্য সামগ্রীর বাণিজ্যের ক্ষেত্রে দ্রুত অনুমোদন আদায় করা আরও সহজ হয়ে উঠবে।
BD/NS
(Visitor Counter : 84
স্বরাষ্ট্র মন্ত্রক
যে সব ওভারসিজ সিটিজেন অফ ইন্ডিয়া  কার্ডহোল্ডার গৌতমবুদ্ধনগর এবং গাজিয়াবাদে থাকেন, তাদের বিভিন্ন পরিষেবা মোদী সরকার, দিল্লির এফআরআরও থেকে দেবার সিদ্ধান্ত নিয়েছে
নতুন দিল্লি, ১১ নভেম্বর, ২০২০
প্রধানমন্ত্রী শ্রী নরেন্দ্র মোদীর নেতৃত্বে সরকার, ভারতে আসা বিদেশী পর্যটকদের সুবিধের জন্য বিগত কয়েক বছর ধরে বেশ কিছু পদক্ষেপ গ্রহণ করেছে। কেন্দ্রীয় স্বরাষ্ট্র মন্ত্রী শ্রী অমিত শাহ-র নির্দেশ অনুসারে মন্ত্রক, সিদ্ধান্ত নিয়েছে দেশের বিভিন্ন প্রান্তে থাকা ওভারসিজ সিটিজেন অফ ইন্ডিয়া  কার্ডহোল্ডারদের কিছু সুবিধে দেওয়া হবে। এখন থেকে এই সব কার্ডহোল্ডাররা, যারা উত্তরপ্রদেশের গৌতমবুদ্ধনগর এবং গাজিয়াবাদে থাকেন, তাদের বিভিন্ন সরকারী কাজ দিল্লির এফআরআরও থেকে করা যাবে। এর ফলে জাতীয় রাজধানী অঞ্চলে বসবাসকারী এই সব বিদেশীরা ভিসা সহ অন্যান্য সুবিধা দিল্লি থেকে পাবেন।
এতদিন গৌতমবুদ্ধনগর এবং গাজিয়াবাদে থাকা ওসিআই কার্ড হোল্ডারদের বিভিন্ন পরিষেবা জন্য লক্ষ্মৌতে এফআরআরও-র দপ্তরে যেতে হতো, এর ফলে তাদের নানা সমস্যার সম্মুখীন হতে হতো। হরিয়ানা এবং রাজস্থান, দিল্লির এফআরআরও-র অন্তর্ভুক্ত হওয়ায় ঐ রাজ্য দুটিতে বসবাসকারী বিদেশী এবং ওসিআই কার্ড হোল্ডারদের ভিসা সংক্রান্ত কাজকর্ম দিল্লি থেকে হয়।
মন্ত্রক, কেরালার ৩টি এফআরআরও-র অঞ্চলকে স্পষ্টভাবে আলাদা করেছে। কন্নৌর, কাসারগড়, কোঝিকোড়, মাল্লাপ্পুরম এবং ওয়েনাড় জেলার বসবাসকারী বিদেশীরা কোঝিকোড়ের এফআরআরও দপ্তরের, আলাপুঝা, এর্নাকুলাম, ইড়ুক্কি, কোট্টায়াম, পালাক্কাড, ত্রিশুর সহ কেন্দ্রশাসিত লাক্ষাদ্বীপে বসবাসকারী বিদেশীরা কোচি এফআরআরও-র দপ্তরে এবং কোল্লাম, পাঠানামধিত্তা এবং ত্রিরুভানান্তপুরমের বসবাসরত বিদেশীরা ত্রিরুভানান্তপুরম এফআরআরও-র দপ্তরে তাদের ভিসা এবং অন্যান্য কাজ করতে পারবেন।
সরকার, বিগত কয়েক বছর ধরে ভারতে বসবাসরত বিদেশীদের সুবিধার জন্য বিভিন্ন ব্যবস্থা নিয়েছে। এগুলি হল : অনলাইনের মাধ্যমে ভিসা সংক্রান্ত বিভিন্ন কাজকর্ম করার সুযোগ, ভারতে বসবাসরত বিদেশীদের যে কোনো রকমের চিকিৎসার জন্য ১৮০ দিন পর্যন্ত মেডিকেল ভিসা না নিয়েও চিকিৎসা করানোর সুযোগ, বিদেশী নিবন্ধীকরণ আধিকারিক  এবং বিদেশী আঞ্চলিক নিবন্ধীকরণ আধিকারিক  –দের ভিসা সংক্রান্ত কাজকর্ম দ্রুত করার জন্য অধিক ক্ষমতা প্রদান এবং বিভিন্ন এফআরআরও-র স্পষ্টভাবে এলাকা নির্ধারণ করা।
আয়ুষ
উত্তরাখণ্ডের আলমোড়া জেলায় ২০০টি আয়ুষ স্বাস্থ্য ও নিরাময় কেন্দ্র খোলার অনুমোদন দিল
নতুন দিল্লী, ১৫ ডিসেম্বর, ২০২০
কেন্দ্রীয় সরকারের অনুমোদন প্রাপ্ত প্রকল্প জাতীয় আয়ুষ মিশনের মাধ্যমে আয়ুষ মন্ত্রক উত্তরাখণ্ডের আলমোড়া জেলায় ২০০টি নতুন আয়ুষ স্বাস্থ্য ও নিরাময় কেন্দ্র খোলার অনুমতি দিল। এ বিষয়ে নতুন দিল্লির অরবিন্দ লাল বন্দনা লাল ফাউন্ডেশন উত্তরাখণ্ডের আয়ুষ বিভাগকে সহায়তা করবে। এ সংক্রান্ত বিষয়ে গত ১০ ডিসেম্বর একটি ত্রিপাক্ষিক চুক্তি স্বাক্ষরিত হয়েছে। উত্তরাখণ্ড সরকারের আয়ুষ বিভাগের সচিব, যুগ্ম-সচিব ও অধিকর্তার সঙ্গে অরবিন্দ লাল বন্দনা লাল ফাউন্ডেশনের চেয়ারম্যান ডঃ অরবিন্দ লালের নতুন দিল্লিতে একটি ভার্চুয়াল বৈঠক অনুষ্ঠিত হয়েছে।
কেন্দ্রীয় সরকার সারাদেশে ২০২৩-২০২৪ সালের মধ্যে পর্যায়ক্রমে মোট ২২,৫০০টি আয়ুষ স্বাস্থ্য ও নিরাময় কেন্দ্র স্থাপন করার সিদ্ধান্ত নিয়েছে।
প্রধানমন্ত্রীরদপ্তর
ভয়েস অফ গ্লোবাল সাউথ সামিট ২০২৩-এর উদ্বোধনী নেতৃত্ব অধিবেশনে প্রধানমন্ত্রীর সমাপ্তি ভাষণ
নয়াদিল্লি, ১২ জানুয়ারি, ২০২৩
মহোদয়গণ,
আমি আপনাদের অন্তর্দৃষ্টিমূলক বক্তব্যের জন্য ধন্যবাদ জানাই। প্রথম ‘ভয়েস অফ গ্লোবাল সাউথ সামিট’-এর পরবর্তী আটটি অধিবেশনে আপনাদের পর্যবেক্ষণ আমাদের পথ প্রদর্শন করবে। আপনাদের কথা থেকে এটা স্পষ্ট যে মানব-কেন্দ্রিক উন্নয়ন বিকাশশীল দেশগুলির জন্য একটি গুরুত্বপূর্ণ অগ্রাধিকার। আজকের আলোচনা থেকে যে সাধারণ সমস্যাগুলি উঠে এল সেগুলি আমাদের মনে সবার ওপরে স্থান পেয়েছে। এটা মূলত আমাদের উন্নয়নের জন্য প্রয়োজনীয় সম্পদের অভাব এবং স্বাভাবিক জলবায়ু এবং ভূ-রাজনৈতিক আবহাওয়া - এই দুটিতেই অস্থিরতা বেড়ে চলেছে। এ সত্ত্বেও এটা স্পষ্ট যে আমাদের মতো বিকাশশীল দেশগুলি ইতিবাচক প্রাণশক্তি ও আত্মবিশ্বাসে ভরপুর।
বিংশ শতাব্দীতে বিকাশশীল দেশগুলি আন্তর্জাতিক অর্থনীতির চালক ছিল। আজ উন্নত দেশগুলির বেশিরভাগই ক্রমশ পিছিয়ে পড়ছে। এটা স্পষ্ট যে একবিংশ শতাব্দীতে আন্তর্জাতিক বৃদ্ধি দক্ষিণের দেশগুলি থেকে হবে। আমার মনে হয় যে যদি আমরা একসঙ্গে কাজ করতে পারি তাহলে বিশ্বকে চালনা করতে পারব। আজ এবং আগামীকালের পরবর্তী অধিবেশনগুলিতে আমরা মূল্যবান ধারণাগুলির আরও পরিশীলন করব যেগুলি আমাদের আজকের আলোচনা থেকে উঠে আসবে। আমাদের প্রয়াস হবে গ্লোবাল সাউথ-এর জন্য আমাদের কাজগুলিকে ছেঁকে নেওয়া - সেটা আমরা কতদূর একসঙ্গে কাজ করতে পারি এবং আন্তর্জাতিক বিষয়ে আমরা একসঙ্গে কিভাবে এগোতে পারি। ‘ভয়েস অফ দ্য গ্লোবাল সাউথ’-এর প্রয়োজন নিজস্ব দৃষ্টিভঙ্গি স্থির করা। সেইসঙ্গে, আমাদের ব্যবস্থার ওপর নির্ভরতার চক্রের থেকে বেরোনোর উপায় খুঁজতে হবে। যা আমাদের হাতে নেই সেই পরিস্থিতি থেকেও মুক্তি পেতে হবে।
আমি আপনাদের আরও একবার ধন্যবাদ জানাই আপনাদের সময়, উপস্থিতি এবং মূল্যবান মন্তব্যের জন্য।
ধন্যবাদ!
PG/AP/DM/
(
স্বরাষ্ট্র মন্ত্রক
বাংলাদেশ, আফগানিস্তান ও পাকিস্তানের সংখ্যালঘু সম্প্রদায়ের ২৫,৭৮২ জন সহ ২৬,৭৮৬ জন বিদেশি নাগরিককে দীর্ঘমেয়াদি ভিসা দেওয়া হয়েছে : শ্রী নিত্যানন্দ রাই
নয়াদিল্লি, ১৭ মার্চ, ২০২০
প্রতিবেশী দেশগুলির সংখ্যালঘুদের ভিসা প্রদান সংক্রান্ত প্রশ্নের জবাবে স্বরাষ্ট্র প্রতিমন্ত্রী শ্রী নিত্যানন্দ রাই আজ লোকসভায় জানিয়েছেন, বৈধ পাসপোর্ট ও বৈধ ভিসার মতো ভ্রমণ নথিপত্র নিয়ে ভারতে আসা বাংলাদেশ, আফগানিস্তান ও পাকিস্তানের সংখ্যালঘু সম্প্রদায়ের মানুষ যাঁরা ভারতের নাগরিকত্ব চেয়ে স্থায়ী বসবাসের আবেদন জানান, তাঁদের দীর্ঘমেয়াদি ভিত্তিতে ভিসা দেওয়া হয়ে থাকে। সংখ্যালঘু এই সম্প্রদায়গুলির মধ্যে রয়েছে হিন্দু, শিখ, বৌদ্ধ, জৈন ও খ্রিষ্টান। ভারতীয় নাগরিকের সঙ্গে বিবাহ বন্ধনে আবদ্ধ বাংলাদেশ বা পাকিস্তানের মহিলা অথবা ভারতে বা ভারতে বসবাসকারী ভারতীয় নাগরিকের সঙ্গে বিবাহ বন্ধনে আবদ্ধ আফগানিস্তানের নাগরিকদের এ ধরনের ভিসা দেওয়া হয়ে থাকে। এছাড়াও, ভারতীয় বংশোদ্ভূত মহিলা যাঁদের বৈবাহিক কারণে বাংলাদেশ বা আফগানিস্তান অথবা পাকিস্তানের নাগরিকত্ব রয়েছে এবং এঁদের মধ্যে যাঁরা বিবাহ বিচ্ছেদ বা বৈধব্যের দরুণ ভারতে আসতে চান, তাঁদেরও দীর্ঘমেয়াদি ভিত্তিতে ভিসা দেওয়ার সংস্থান রয়েছে। এছাড়াও, বিশেষ সমবেদনার নিদর্শন হিসেবেও এ ধরনের ভিসা দেওয়া হয়।
শ্রী রাই জানান, ২০১৫-র ১ জানুয়ারি থেকে ২০১৯-এর ৩১ ডিসেম্বর পর্যন্ত ভারতে আগমনের পর ২৬,৭৮৬ জন বিদেশিকে দীর্ঘমেয়াদি ভিসা দেওয়া হয়েছে। এঁদের মধ্যে ২৫,৭৮২ জন বাংলাদেশ, আফগানিস্তান ও পাকিস্তানের সংখ্যালঘু সম্প্রদায়ের মানুষও রয়েছেন। অবশ্য, শ্রীলঙ্কা থেকে আসা সংখ্যালঘুদের এ ধরনের ভিসা দেওয়ার নির্দিষ্ট কোন সংস্থান নেই।
নাগরিকত্ব সংশোধন আইন, ২০১৯ অনুযায়ী, ২০১৪-র ৩১ ডিসেম্বর পর্যন্ত বা তার আগে বাংলাদেশ, আফগানিস্তান বা পাকিস্তান থেকে সংখ্যালঘু সম্প্রদায়ের  যে সব মানুষ ভারতে এসেছেন অথবা ১৯২০ সালের পাসপোর্ট  আইনের ৩ নং ধারার ২ নং উপ-ধারার ‘গ’ ধারা অনুযায়ী ভারত সরকার যাঁদের ছাড় দিয়েছে, তাঁদের বা ১৯৪৬ সালের ফরেনার্স আইনের বিভিন্ন ধারার প্রয়োগ অনুযায়ী যাঁরা ছাড় পেয়েছেন, তাঁরা সকলেই নাগরিকত্বের জন্য আবেদন জানাতে পারেন।
CG/BD/DM
(Visitor Counter : 66
প্রধানমন্ত্রীরদপ্তর
প্রধানমন্ত্রী আগামী ৬সেপ্টেম্বর হিমাচল প্রদেশের স্বাস্থ্যসেবা কর্মী এবং কোভিড টিকা কর্মসূচির সুবিধাভোগীদের সঙ্গে আলাপচারিতায় মিলিত হবেন
নতুন দিল্লি,৪ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আগামী ৬সেপ্টেম্বর সকাল ১১ টায় ভিডিও কনফারেন্সের মাধ্যমে হিমাচল প্রদেশের স্বাস্থ্যকর্মী এবং কোভিড টিকা কর্মসূচির সুবিধাভোগীদের সঙ্গে কথা বলবেন।
হিমাচল প্রদেশে সমগ্র যোগ্য ব্যক্তিকে কোভিড টিকার প্রথম ডোজের আওতায় নিয়ে আসা হয়েছে।রাজ্যের ভূখণ্ডগত প্রতিবন্ধকতার উপর বিশেষ নজর দিয়ে ভৌগোলিক অগ্রাধিকার ভিত্তিতে,সরকারের উদ্যোগগ্রহণ সহ গণসচেতনতা সুনিশ্চিত করা ও আশা কর্মীদের দরজায় দরজায় যাওয়ার এই সাফল্য এসেছে। টিকাকরণের ক্ষেত্রে মহিলা, বয়স্ক ব্যক্তি, দিব্যাঙ্গজন, শিল্পকর্মী, দিনমজুর ইত্যাদি ক্ষেত্রে বিশেষ নজর দেওয়া হয়েছে এবং রাজ্য সরকারের "সুরক্ষা কি যুক্তি - করোনা সে মুক্তি" এর মতো বিশেষ প্রচারাভিযান গ্রহণ এক মাইলফলক অর্জন করেছে।
এই অনুষ্ঠানে উপস্থিত থাকবেন হিমাচলের মুখ্যমন্ত্রী।
CG/SS
(
মানবসম্পদবিকাশমন্ত্রক
উপরাষ্ট্রপতি আজ বিশ্ববিদ্যালয় গুলির আন্তর্জাতিক শীর্ষ সম্মেলনে ভাষণ দিয়েছেন
জলবায়ুর পরিবর্তন এবং দারিদ্রতার মতো বিশ্বব্যাপী চ্যালেঞ্জের মোকাবিলা করতে বিশ্ববিদ্যালয় গুলির চিন্তাশীল হওয়া উচিত- উপরাষ্ট্রপতি
নতুন দিল্লি, ২১ জুলাই, ২০২১
ভারতের উপরাষ্ট্রপতি ভেঙ্কাইয়া নাইডু আজ বিশ্ববিদ্যালয় গুলির আন্তর্জাতিক শীর্ষ সম্মেলনে ভাষণ দিয়েছেন। ও পি জিন্দাল বিশ্ববিদ্যালয়ের উদ্যোগে আয়োজিত এই সম্মেলনে তিনি প্রধান অতিথি হিসেবে উপস্থিত ছিলেন। সম্মেলনে কেন্দ্রীয় শিক্ষা মন্ত্রী শ্রী ধর্মেন্দ্র প্রধান ভাষণ দেন। এবারের শীর্ষ সম্মেলনের বিষয় ছিল- "ভবিষ্যতের বিশ্ববিদ্যালয়: প্রাতিষ্ঠানিক সহিষ্ণুতা বজায় রাখা, সামাজিক দায়বদ্ধতা এবং সমাজের ক্ষেত্রে প্রভাব।"
উপরাষ্ট্রপতি তাঁর ভাষণে আন্তর্জাতিক ক্ষেত্রে বিভিন্ন চ্যালেঞ্জের মোকাবিলা করতে, যেমন জলবায়ুর পরিবর্তন বা দারিদ্রতা অথবা পরিবেশ দূষণ প্রতিরোধে বিশ্ববিদ্যালয়গুলিকে চিন্তাশীল হওয়ার পরামর্শ দেন। সারা বিশ্বজুড়ে আর্থসামাজিক অবস্থা থেকে শুরু করে রাজনৈতিক বিষয়গুলি সম্পর্কে আলোচনা করতে বিশ্ববিদ্যালয়গুলিকে অগ্রণী ভূমিকা নেওয়ার কথা উল্লেখ করেন। মাতৃভাষায় শিক্ষা লাভের কথা উল্লেখ করে উপরাষ্ট্রপতি বলেন, এটি কোন ব্যক্তির উপলব্ধি এবং বোঝার স্তরকে বাড়িয়ে তুলতে সাহায্য করে। অন্য ভাষায় কোন বিষয় সম্পর্কে বুঝতে গেলে প্রথমে সেই ভাষাটি শিখতে হবে এবং দক্ষতা অর্জন করতে হবে। এজন্য প্রচুর পরিশ্রমের দরকার। তবে মাতৃভাষায় শিক্ষা লাভের ক্ষেত্রে তা হয় না।
ভারতবর্ষে ভাষাগত ঐতিহ্য এবং সংস্কৃতির কথা তুলে ধরে উপরাষ্ট্রপতি বলেন, এদেশে একশোরও বেশি ভাষা এবং হাজারেরও বেশি উপভাষা রয়েছে। উপরাষ্ট্রপতি বলেন, ভারতের ভাষাগত বৈচিত্র দেশের সমৃদ্ধি ও সাংস্কৃতিক ঐতিহ্যের অন্যতম ভিত্তি। মাতৃভাষায় হচ্ছে আদি ভাষা। মাতৃভাষার সাথে নাড়ির সম্পর্ক রয়েছে।
আজকের এই শীর্ষ সম্মেলনে কেন্দ্রীয় শিক্ষামন্ত্রী শ্রী ধর্মেন্দ্র প্রধান বলেন, নতুন জাতীয় শিক্ষানীতি -২০২০ ভারতের উচ্চ শিক্ষা প্রসারের ক্ষেত্রে একটি নতুন চিন্তাধারার সৃষ্টি করেছে। এটি আত্মনির্ভর ভারত গড়ার লক্ষ্যে প্রধানমন্ত্রী শ্রী নরেন্দ্র মোদীর দৃষ্টিভঙ্গির রূপরেখা তুলে ধরেছে।
CG/SB
(Visitor Counter : 158